Architetura 'd solussion

L'architetura 'd solussion a l'é na pràtica 'd definission e descrission ëd l'architetura d'un sistem, daita ant ël contest ëd na solussion specìfica e a peul comprende la descrission d'un sistem anter o mach ëd soe specìfiche part. La definission ëd l'architetura ëd na solussion normalment a l'é guidà da n'architet ëd solussion.

A esisto vaire definission ëd "architetura 'd solussion", ma a esist pa ancor na definission ufissial. The Open Group http://www.opengroup.org (2009) a l'ha definì l'architetura 'd solussion com:

N'operatività o atività comercial dovrà e an che manera l'IS / IT a giuta cola operatività. N'architetura 'd solussion normalment a s'àplica a un proget anter o a la version d'un proget, giutand a traduve ij requisì ant na vision ëd solussion, ant specìfiche 'd livel asiendal aut e/o dël sistem IT, e ant un ansem ëd travaj amplementativ.

La definission daita da Gartner http://www.gartner.com (2013) a sugeriss na relassion tra architetura 'd solussion e architetura aziendal:

N'architetura 'd solussion a l'é na descrission architetural ëd na solussion specìfica. J'architeture 'd solussion a combin-o dle linie guida da vaire pont ëd vista dl'architetura asiendal (asiendal, anformativa e técnica), e 'dcò (dal pont ëd vista) dl'architetura dla solussion aziendal.

Greefhorst e Proper (2013) a definisso l'architetura 'd solussion com:

L'architetura 'd na solussion, anté na solussion a l'é un sistem ch'a eufr n'ansem coerent ëd funsionalità a sò ambient. Parej, a arvarda le proprietà 'd na solussion ch'a son necessarie e suficiente a sodisfé ij sò requisì essensiaj.

La pi part dle definission a l'é d'acòrdi sël fait che la caraterìstica distintiva 'd n'architetura 'd solussion a l'é che sò contest a l'é na solussion specìfica o livràbila rispet a n'asienda antera o an segment d'asienda. An pi, le definission a buto l'acent dzor la natura motobin specìfica dl'architetura 'd solussion e dzor sò alineament con ij prinsipi e le specìfiche 'd livel superior.

Atività dl'architetura 'd solussion
Scond Forrester Research https://go.forrester.com/, l'architetura 'd solussion a l'é un dij métod ciav dont l'architetura asiendal a eufr dël valor a l'organisassion. Le atività d'architetura 'd solussion a son faite an mentre dl'ideassion dla solussion, la progetassion dla solussion e l'amplementassion dla solussion. An mentre dl'ideassion, l'architetura 'd solussion a stabiliss ël contest asiendal complet për la solussion e a definiss la vision e ij requisì për la solussion. An mentre dla progetassion, l'architetura 'd solussion a studia le opsion possìbij, ch'a peulo comprende RFI, RFP o dësvilup ëd protòtip. A selession-a la mej opsion e a dësvilòupa 'l pian për la solussion selessionà. An mentre dl'implementassion, l'architetura 'd solussion a spiega l'architetura a j'assionista e a guida l'echip che a amplementa.

Relassion con l'architetura asiendal
La relassion tra architetura asiendal e architetura 'd solussion a l'é generalment bin capìa. Scond ël document dël 2013 publicà da la Federassion ëd j'Organisassion Professionaj d'Architetura d'Imprèisa https://web.archive.org/web/20180128125702/http://feapo.org/, l'architetura 'd solussion a comprend architetura asiendal, architetura dj'anformassion, architetura dj'aplicassion e architetura tecnològica, e as concentra an sl'ambient e an sla grandëssa d'un problem asiendal selessionà. Al contrari, l'architetura asiendal, ch'a comprend ëdcò le quatr sòrt d'architetura dite prima, a travaja a livel stratégich e sò ambient a l'é l'imprèisa antera pitòst che mach un problem asiendal specìfich. Ëd conseguensa, l'architetura asiendal a dà dj'andicassion stratégiche e a guida l'architetura 'd solussion.

Arferiment

Categorìa:Informàtica